b'\n_START_ARTICLE_\nRebelde\n_START_SECTION_\nNeformalna uniforma\n_START_PARAGRAPH_\nPunce rade oble\xc4\x8dejo \xc4\x8drno krilo iz denima in \xc4\x8drne usnjene \xc5\xa1kornje._NEWLINE_Fantje radi oble\xc4\x8dejo modre kavbojke iz denima._NEWLINE_Fantje in punce nosijo \xc4\x8drne jopi\xc4\x8de, modre srajce in rde\xc4\x8de kravate.\n_START_SECTION_\nFormalna uniforma\n_START_PARAGRAPH_\nPunce imajo oble\xc4\x8dena mini krila iz jeansa in \xc4\x8drne usnjene \xc5\xa1kornje._NEWLINE_Fantje nosijo ohlapne hla\xc4\x8de iz jeansa in \xc4\x8drne teniske._NEWLINE_Fantje in dekleta so oble\xc4\x8deni v zapete bele srajce z rde\xc4\x8dimi kravatami z rumenimi progami, rde\xc4\x8de suknji\xc4\x8de ali jopi\xc4\x8de z logotipom Elite Way Schoola._NEWLINE_V drugi sezoni punce nosijo \xc4\x8drna mini krila, bele srajce, rde\xc4\x8do kravato, rde\xc4\x8d pon\xc4\x8do ter rde\xc4\x8de naramnice na mini krilu. Fantje nosijo rde\xc4\x8de jopi\xc4\x8de ali suknji\xc4\x8de in \xc4\x8drne hla\xc4\x8de z rde\xc4\x8dimi naramnicami._NEWLINE_V tretji sezoni punce nosijo karirasta mini krila, bele dokolenke, \xc5\xa1kornje s peto, rde\xc4\x8de kravate z rumenimi \xc4\x8drtami in logotipom \xc5\xa1ole ter \xc4\x8drne jopi\xc4\x8de oz. suknji\xc4\x8de. Pri fantih ni glede obla\xc4\x8denja nobenih ve\xc4\x8djih sprememb.\n_START_SECTION_\nPromocijske vsebine\n_START_PARAGRAPH_\nTelenovela Rebelde je bila za ogla\xc5\xa1evalce zelo pomembna. V treh sezonah telenovele je ve\xc4\x8d kot 220 podjetij zakupilo ogla\xc5\xa1evalski prostor med odmori. Poleg RBD je bilo v telenoveli \xc5\xa1e veliko znanih oseb, glasbenikov in glasbenih skupin, kot npr. Hilary Duff, Luny Tunes, Gorillaz, Lenny Kravitz, JD Natasha, LU, Tiziano Ferro in La 5\xc2\xaa Estaci\xc3\xb3n. Bili sta tudi dve ekskurziji v luksuzna hotela Cozumel in Banff Springs Hotel v Kanadi._NEWLINE_Promovirali so vse od \xc5\xa1amponov (Herbal Essences), sokov (Jugos del Valle) in telefonskih posrednikov (Telemex v Mehiki ter OLA v Kolumbiji). Ogla\xc5\xa1evali so tudi Lojas Americans in restavracijo Girafas v Braziliji. Skoraj vse blagovne znamke za mlade so naredile neko povezavo z Rebelde ali njihovimi \xc4\x8dlani. Nivea Young je npr. imela reklamo Ali \xc5\xbeelite imeti prekrasno ko\xc5\xbeo kot Mia in Roberta?._NEWLINE_Vseh \xc5\xa1est RBD-jevcev se je pojavilo na plo\xc4\x8devinkah Coca Cole in promocijskih znamkah, kot sta npr. Kelloggs in Nestle. Leta 2005, ko je bila slava \xc4\x8dlanov Rebelde v Ju\xc5\xbeni Ameriki na vrhuncu, se je RBD pojavil na vseh plo\xc4\x8devinkah Sprita v Mehiki.\n_START_SECTION_\nPromocijski izdelki\n_START_PARAGRAPH_\nDa bi \xc5\xa1e pove\xc4\x8dali velik uspeh telenovele Rebelde, so producenti za\xc4\x8deli prodajati predmete, povezane s telenovelo._NEWLINE_Telenovela Rebelde in skupina RBD so imeli podpisanih preko 70 pogodb v Mehiki in ve\xc4\x8d kot 80 v Braziliji. V Mehiki so prodajali spodnje perilo, linijo obla\xc4\x8dil, koledarsko linijo obutve, nakit, stripe, koledarje, parfume, revije, sladkarije, kape, igre, nahrbtnike, \xc5\xa1olske potreb\xc5\xa1\xc4\x8dine, odeje, lutke (tudi Barbike). V Braziliji pa so prodajali \xc4\x8devlje, revije, knjige, digitalne kamere, MP3 predvajalnike, igre, igra\xc4\x8de, obla\xc4\x8dila, lutke, odeje, kozmetiko, \xc5\xbeve\xc4\x8dilne gumije, \xc5\xa1olske potreb\xc5\xa1\xc4\x8dine, nahrbtnike ipd._NEWLINE_Po Redibrasovih se\xc5\xa1tevkih so Rebelde in RBD samo v Braziliji prodali 400.000 RBD lutk, 350.000.000 \xc5\xbeve\xc4\x8dilnih gumijev, 40.000.000 samolepljivih sli\xc4\x8dic za albume in 10.000.000 revij.'